สังคมข่าวหุ้น
*ดัชนีหุ้นไทยปิดตลาดที่ระดับ 1,609.38 จุด ลดลง 5.42 จุด มูลค่าการซื้อขาย 87,951.52 ล้านบาท ย่อตัวลงหลัง MSCI ปรับน้ำหนักลงทุน แม้มีหุ้น 4 ตัวเข้าสู่การคำนวณของ MSCI รวมถึงยังมีหุ้น BTS ที่ได้รับการเพิ่มน้ำหนักลงทุนด้วย
26 พ.ย. 2562

เล็กเซียวหงส์
*ดัชนีหุ้นไทยปิดตลาดที่ระดับ 1,609.38 จุด ลดลง 5.42 จุด มูลค่าการซื้อขาย 87,951.52 ล้านบาท ย่อตัวลงหลัง MSCI ปรับน้ำหนักลงทุน แม้มีหุ้น 4 ตัวเข้าสู่การคำนวณของ MSCI รวมถึงยังมีหุ้น BTS ที่ได้รับการเพิ่มน้ำหนักลงทุนด้วย
*ADVANC-INTUCH หุ้นสองแม่ลูกคู่นี้..อาจมีการปรับพอร์ตจากกองทุนฯ ช่วงที่ผ่านมา แต่หากจะหาหุ้น “ถือข้ามปี” น่าจะถือเป็นตัวเลือกที่น่าสนใจ ด้วยจุดขาย “หุ้นปันผล” แต่เงื่อนไขสำหรับนักลงทุนที่เงินเย็น..หาจังหวะราคาปรับลงให้ทยอยเก็บ ไม่เหมาะกับการไล่ราคาอย่างยิ่ง..!!
*CK ถูกกังขาจากนักลงทุน “งานในมือ” ที่น้อยลง จะมีผลต่อความสามารถในการทำกำไรในอนาคตหรือไม่..หลังเมกะโปรเจกต์ต่าง ๆ เงียบหายไป แม้มีซูเปอร์โปรเจกต์ “รถไฟความเร็วสูงเชื่อม 3 สนามบิน” แต่เชื่อว่าเป็นเพียงงาน “สร้างกล่อง” ไม่ได้สร้างกำไรมากนัก ดังนั้นโจทย์ใหญ่จึงย้อนไปที่ส่วนแบ่งกำไรจากบริษัทลูก BEM-CKP-TTW ว่าจะทำเพื่อแม่ได้มากขนาดไหน.?
*HMPRO น่าจับตางบไตรมาส 4/2562 ที่น่าจะดีต่อเนื่อง ทั้งประเด็น “ช่วงไฮซีซั่น” แถมมีงานโฮมโปร เอ็กซ์โป เสริมอีกแรง จากสถิติที่ผ่านมา รายได้จากแคมเปญพิเศษที่ว่านี้เฉลี่ยครั้งละ 600-700 ล้านบาท น่าจะเพียงพอช่วยให้ลงทุนหุ้น HMPRO แบบข้ามปีได้เลยทีเดียว
*CPALL แรงกดดันราคาหุ้นหนีไม่พ้น ตัวเลขอัตรากำไรสุทธิ “แคบลง” มาอย่างต่อเนื่อง ล่าสุดไม่ถึง 3.9% ปัญหาอยู่ที่ว่า CPALL จะสร้างอัตราเร่งกำไรขึ้นมาได้มากน้อยเพียงใด ท่ามกลางภาวะการเติบโตของสาขาเริ่มถดถอย จนนำไปสู่การอิ่มตัวของกำไร ส่วน “ธุรกิจใหม่” ยังไม่สามารถสร้างมูลค่าเพิ่มทดแทนส่วนที่หายไปได้..จุดที่ต้องเฝ้าระวังมากสุดคือสัญญาระหว่าง CPALL กับ PTTOR ที่จะเริ่มทยอยหมดลง..เป็นไปได้ค่อนข้างแน่ชัดว่า PTTOR จะเลือกวิธีไม่ต่อสัญญา แต่นำ “ร้านจิฟฟี่” มาเสียบแทนดีกว่า..นั่นแหละคือสัญญาณอัตรายต่อ CPALL อย่างปฏิเสธไม่ได้
*TMB นับถอยหลัง 2 วันสุดท้าย ก่อนแขวนป้าย XD (29 พ.ย.) ใครที่แปลงสิทธิ TMB-T1 เป็นหุ้น TMB รับปันผลไปพรางก่อน หลังควบกิจการแบงก์ธนชาต จะมีมูลค่าเพิ่มอีกไม่น้อยทีเดียว หลายโบรกเกอร์ให้ราคาพื้นฐานหลังควบกิจการเฉลี่ยไม่ต่ำกว่า 2 บาท เอาเป็นว่าใกล้ ๆ นี้เอาปันผลกันไปก่อน
*ปิดท้ายพบกับรายการข่าวหุ้นเจาะตลาด เวลา 9.35-11.00 น. ดำเนินรายการโดยบูรพา สงวนวงศ์และสุภชัย ปกป้อง รับชมสด ๆ ผ่าน www.facebook.com/kaohoononline, www.facebook.com/tv.kaohoon และ FM 102 MHz
*พร้อมอัปเดตตลาดทุนทุกวันจันทร์-ศุกร์กับ “ข่าวหุ้นทีวีออนไลน์” เริ่มจาก Pre-Open Report โดยอารียานันท์ สัทธรรมสกุล เวลา 9.10 น. ตามด้วย Mid-Day Report โดยบูรพา สงวนวงศ์ เวลา 12.25 น. ปิดท้ายด้วย Post Market Report โดยสุภชัย ปกป้อง เวลา 17.30 น. การันตีทุกโจทย์เรื่องหุ้น หาคำตอบได้ที่ข่าวหุ้นธุรกิจเท่านั้น